གོ་ལ་ཧྲིལ་བོ་ཇེ་དྲོར་འགྲོ་བ་ནི་སེམས་ཚེགས་བྱ་ཡུལ་གྱི་གནད་དོན་གཅིག་པུ་མ་ཡིན་པར།མི་འབོར་སྟུག་པོར་འགྲོ་བ་དང་སྦགས་བསླད།རྔོན་རྐུན།གཏེར་ཁའི་ཐོན་ཁུངས་ཟད་པ་སོགས་ཀྱིས་གོ་ལ་ཉམས་དམས་སུ་གཏོང་བཞིན་ཡོད་པར་མ་ཟད།གྲངས་རིག་གི་དུས་རབས་འདིར་བྱུང་བའི་ཟས་རིགས་ཐོན་སྐྱེད་དང་འཁྱགས་དར་ཞུ་བ་ལྟ་བུའི་རྐྱེན་ངན་རབ་དང་རིམ་པས་ང་ཚོའི་གོ་ལ་དང་འཚོ་སྡོད་ལ་བཅར་བཞིན་ཡོད།གནད་དོན་འདིར་ཀུན་གྱི་དོ་སྣང་ཡོང་བའི་ཕྱིར་སྐྱེ་ཁམས་གཏིང་མ་དང་མི་འབོར་ཞིབ་འཇུག་ལྟེ་གནས་ཀྱིས་མིའི་རིགས་ཀྱིས་ཕྱོགས་སོ་སོ་ནས་གཏོར་སྐྱོན་བཏང་བའི་ས་གཞི་དང་བར་སྣང་།རྒྱ་མཚོ་སོགས་ཀྱི་པར་ཡང་ཡང་བཀྲམས་ནས་བསམ་གཞིག་གི་ཀློང་དུ་འདྲེན་པར་བྱེད།འདིར་མིའི་རིགས་ཀྱིས་རླག་བཞིན་པའི་གོ་ལའི་སྣེ་སོ་སོ་ནས་བླངས་པའི་པར་ཉེར་བརྒྱད་ཀྱི་བདག་ཉིད་ཅན་གསལ་བཤད་དང་བཅས་རེ་རེ་འགོད་པ་ལ།པར་ཐོག་མ་འདི་ནི་ཧིན་ཉིའི་རླབས་ཤུད་པཤུད་སྐབས་རྒྱ་མཚོའི་གད་སྙིགས་མང་པོས་སྐོར་ནས་འདུག་པའི་ཚུལ།